द मी यू कांट सी
जब लोग अपने मानसिक स्वास्थ्य की समस्याओं के बारे में बात करते हैं,
एक चीज़ जिससे आप जुड़ाव महसूस कर सकते हैं जिससे...
मेरा मानना है जिससे बहुत से लोग गुज़रते हैं, वह है,
पहला, यह स्वीकार करना कि कुछ गड़बड़ है
और मदद माँगने की ज़रूरत।
अब हर व्यक्ति अलग होता है पर मैंने इससे यह सीखा है कि चीज़ यह नहीं
कि तुममें क्या गड़बड़ है, बल्कि यह कि तुम्हारे साथ क्या हुआ है?
और मुझे लगता है यह बहुत ही महत्वपूर्ण मुद्दा है
क्योंकि इसमें कोई शर्मिंदगी की बात नहीं है।
और दरअसल मैं अपने ख़ुद के अनुभव के किसी भी हिस्से का इस्तेमाल कर सकता हूँ
अगर उससे उन लोगों को सहयोग मिल सके या उनकी मदद हो पाए
जिनके... जो वैसे ही मसलों या वैसे ही आघातों को सह रहे हैं।
मेरी ज़िंदगी बेहतर होती है जब मुझे लगता है मैं दूसरों की किसी तरह मदद कर रही हूँ
और मैंने अपना करियर, पूरी ज़िंदगी, अपना उद्देश्य यही करने में बिताया है।
कुछ करने की मेरी यह गहरी दिली इच्छा पैदा हुई
मेरी लड़कियों के साथ मेरे अनुभव से।
पहली बार जब मैं दक्षिण अफ़्रीका के अपने स्कूल से अपनी लड़कियों को
यहाँ कॉलेज भेजने के लिए लाई थी।
पहली लड़की, एक आइवी लीग स्कूल के प्रथम वर्ष में,
बहुत अकेली और तनहा महसूस कर रही थी।
मुझे लगा मैं उससे बातें करके,
उसके साथ समय बिताकर सब ठीक कर दूँगी, और फिर मुझे एक फ़ोन आया
कि उसने ख़ुद को मारने की कोशिश की।
फिर एक और लड़की आई, उसके बाद एक और,
उसके बाद फिर एक और लड़की आई और एक और...
और मुझे लगा, "यह हो क्या रहा है?"
और सच तो यह है, हैरी,
मैंने मानसिक चिकित्सा वॉर्ड में बहुत रातें बिताई हैं।
और तब मुझे समझ में आना शुरू हुआ।
ऐसा कुछ है जो हम नहीं कर रहे, कुछ है जो मैं चूक रही हूँ,
कुछ है जो मैं...
शुरू में तो मैं, समझती भी नह... "क्या मतलब है तुम्हारा तुम डिप्रेस हो?"
समझ रहे हो,
किसी ऐसे व्यक्ति का यह कहना जो डिप्रेशन से संबंधित बहुत शो कर चुकी थी...
इस बार आप कितने समय से डिप्रेशन में हैं?
-पिछली जुलाई से। -चिंता। मुझे सारा जीवन चिंता होती रही है।
मुझे एक आवाज़ सुनाई देती है। यह क्या है?
पाँच वर्ष की आयु में मेरा यौन उत्पीड़न किया गया था।
अपनी आवाज़ का प्रयोग करके मानसिक बीमारी समझने में मैं लोगों की मदद करना चाहती थी।
-मुझे बाइपोलर डिप्रेशन है। -मैंने शराब की लत के कारण परिवार खो दिया।
मुझे नहीं लगता कि मैं ज़िंदगी का सामना कर सकती हूँ।
रो लो। हम यहाँ रोज़ रोते हैं।
पर शुरुआत में मैं समझ नहीं पाई यह कितनी गंभीर समस्या है।
उस मशहूर दिन, जब हमने सब कारें बाँटीं,
मेरे लिए केवल कारें देना ही महत्वपूर्ण नहीं था,
बल्कि यह भी कि कारें उन लोगों को दी जाएँ जिन्हें उनकी ज़रूरत है।
अपने डिब्बे खोलो। एक, दो, तीन!
तुम्हें कार मिली है!
तुम्हें कार मिली है! सबको कार मिली है!
लोग वहाँ थे क्योंकि एक कार होने का मतलब था,
अपनी नौकरी कर पाना,
या एक कार होने का मतलब था,
वे अपने बच्चों को स्कूल से लाने जा सकते थे।
एक कार आपकी एक अत्यावश्यक ज़रूरत है।
और ऐलेक्स उन लोगों में से एक थी।
ऐलेक्स एक बेघर लड़की थी
जिसने अपनी ज़िंदगी की अनगिनत मुश्किलों के बावजूद,
पारिवारिक समस्याओं के बावजूद, जिस चीज़ ने मुझे सबसे ज़्यादा प्रभावित किया
वह यह कि उसने अपनी स्कूल की पढ़ाई पूरी की थी।
ओपरा और ऐलेक्स
ऐसे लग रहा था जैसे मैं कोई सपना देख रही हूँ।
सिन्ड्रेला की कहानी जैसा लगा।
कहाँ तो मैं सड़कों पर रह रही थी और वहाँ से, इस सब में आ गई थी।
मेरे बड़े होने के दौरान मेरे पिता ज़्यादातर समय जेल में रहे।
मेरे पिता मेरी माँ को बुरी तरह पीटते थे, मेरे घर में हर समय हंगामा मचा रहता था।
लड़ाई-झगड़े, मार-पीट।
मुझे तुम पर बहुत गर्व है।
तुमने इतना बुरा वक़्त गुज़ारा है,
और हम मानते हैं कि तुम्हें ज़रूरत... मैं मानती हूँ तुम्हें बस ज़रूरत है
किसी ऐसे व्यक्ति की जिसे तुम में यक़ीन हो और मुझे वह है।
मुझे है।
मुझे तुममें यक़ीन है।
मैंने ऐलेक्स में ख़ुद को देखा।
जिस तरह मेरी नानी ने मेरा पालन-पोषण किया था।
तीन और चार और पाँच और छः वर्ष की उम्र में पीटा जाना।
तो मेरा हमेशा से यह मानना रहा है कि कोई भी सफ़ल तभी होता है
अगर तुम्हारे पास केवल एक व्यक्ति हो
जो कहे "मैं तुम्हें देख रहा हूँ, सच में देख रहा हूँ, मैं तुम्हें समझता हूँ।"
मेरे लिए वह मेरी टीचरें थीं।
श्रीमती डंकन।
उनके पास मुझे सुकून मिलता था। ख़ुद का कोई महत्व महसूस होता था।
मैं किसी को वह देने के काबिल बनना चाहूँगी जो मिस डंकन ने मेरे लिए किया।
शुक्र है, भगवान।
मैंने ऐलेक्स में देखा कि उसे प्रोत्साहन की ज़रूरत थी,
सहारे की ज़रूरत थी, उसे ज़रूरत थी कि कोई उसमें यक़ीन करे,
उसे कॉलेज की स्कॉलरशिप लेकर दे।
लॉस ऐंजेल्स सिटी कॉलेज
मुझे उनको साबित करके दिखाना था
कि उनका मुझमें यक़ीन करने का फ़ैसला ग़लत नहीं था।
दुर्भाग्यवश, जब मैं कॉलेज गई तो मेरा शिक्षा का स्तर एक 12 वर्षीय बच्चे का था।
मैं पहले सेमेस्टर में फ़ेल हो गई। सब विषयों में मुझे एफ़ मिला।
कॉलेज के शुरू में, उसे समस्याएँ हो रही थीं।
मैंने एक थेरेपिस्ट की सलाह दी।
उसने कहा, "यह ग़लत थेरेपिस्ट है।"
तो मैंने एक और थेरेपिस्ट ढूँढा।
कॉलेज के बाद, जैसे-जैसे साल बीतते गए,
मैं केवल एक समर्थक दोस्त और गुरु बनने की कोशिश करती रही।
पर कोई ना कोई समस्या हमेशा ही रहती थी।
"यह काम नहीं किया" या "मैं इस नौकरी के लिए अर्जी दूँगी,"
और फिर वहाँ बात नहीं बनी।
आख़िरकार, जो मुझे लगा कि इसके लिए बिल्कुल सही नौकरी रहेगी
जहाँ लगा कि सब करके यह वापस वहीं आ गई है,
वह था उसका वहाँ वापस जाना जहाँ मैं उसे सबसे पहले मिली थी, कोवेनेंट हाउस।
मैं बहुत उत्साहित थी।
यह कोवेनेंट हाउस है, 18 से 21 वर्षीय बेघर युवाओं के लिए एक शरण-स्थल।
मैं यहाँ 11 महीने रही थी जब मैं सबसे पहले हॉलीवुड आई थी।
-हैलो। -हैलो। कैसे हैं आप?
कोवेनेंट हाउस में काम करते हुए
जब मैं ढेर सारे बच्चों को अपनी कहानियाँ सुनाते हुए सुनती,
तो उससे मेरे ज़ख्म हरे हो जाते।
कोवेनेंट हाउस की नौकरी छः महीने तक चली
और फिर मैंने देखा वह ऐसे तरीके से बिखरने लगी
जैसा मैंने पहले कभी नहीं देखा था।
मुझे मदद की ज़रूरत है।
लगता है मुझे अपनी मदद ख़ुद ही करनी होगी
क्योंकि किसी के पास कोई हल नहीं हैं।
किसी को नहीं पता।
बहुत बार मैं ख़ुद से कहती थी, "हे भगवान, यह सब क्या है?"
और उस समय मुझे समझ में आया कि अरे, बाप रे,
मैं किसी ऐसी चीज़ में घुस गई हूँ जिसकी मुझे बिल्कुल समझ नहीं है।
मैं उससे बहुत डर गई।
मैं बैठ कर सोचा करती कि मुझे ख़ुद को मार देना चाहिए।
पर क्यों? मैं मरना नहीं चाहती।
मैं नहीं... मुझे अपने जीवन से प्यार है।
मुझे अपने अतीत से प्यार नहीं है। अपने वर्तमान जीवन से प्यार है और मैं...
मुझे बहुत गुस्सा आता है कि मैं जो आज हूँ, मेरा अतीत अब भी उसका हिस्सा है।
मेरे पास चयन का कोई अधिकार ही नहीं है।
उसने मुझे बताया
कि वह जैसे किसी दीवार से अपना सिर पटक रही है।
मुझमें इतनी काबीलियत नहीं थी
कि इस युवती के साथ जो कुछ हो रहा था, मैं वह संभाल सकूँ।
तो मैंने उसे द मैडोज़ मनोरोग उपचार केंद्र में भेज दिया।
मैंने अपनी सारी डायरियाँ संभाल कर रखी हैं।
कुछ तो तब की हैं जब मैं नौवीं कक्षा में थी।
मैंने लिखा है, "मेरे हर जन्मदिन पर मेरे पिता जेल में होते हैं
क्योंकि वह मेरी माँ को बहुत मारते-पीटते हैं।"
"मेरी सारी ज़िंदगी खराब हो चुकी है।"
"मैं मौत के बारे में सोचती हूँ। इससे मुझे डर लगता है। मैं ख़ुद को डरा देती हूँ।"
अजीब बात है
कि मेरे मानसिक स्वास्थ्य की समस्याएँ इतनी पहले शुरू हो चुकी थीं,
मतलब, 13, 14 वर्ष की आयु में।
ठीक है। ऐलेक्स।
आज अपना पहला कदम प्रस्तुत करने का तुम्हारा दिन है।
अरे, यार।
मुझे घबराहट हो रही है।
-तुम यह कर सकती हो। -हाँ।
ठीक है।
तो पहला भाग।
"मेरे पिता मेरी माँ को मारते-पीटते थे और वह एक शराबी थे।"
"मेरी माँ मुझे मारती-पीटती थी और बचपन में मुझे यातना देती थी।"
"वह मुझ पर शारीरिक और मानसिक तौर पर अत्याचार करती थी और गालियाँ देती थी।
मैं रो नहीं पाती थी, मुझे रोने नहीं दिया जाता था।
मुझे नफ़रत है मुझे अपना पूरा जीवन पीटीएसडी के साथ रहना पड़ा और मुझे कुछ नहीं आता था।
मुझे लगता था जैसे मैं कोई लड़ाई हार चुकी हूँ।
जैसे मैं किसी लड़ाई के मैदान में हारी हुई खड़ी थी
और मारे जाने का इंतज़ार कर रही थी पर मुझे कोई मार भी नहीं रहा था।"
मुझे याद है जब उसने मुझे पहली बार बताया था कि उसे पीटीएसडी है।
शायद मैं उस पर कोई प्रतिक्रिया नहीं दे पाई
क्योंकि मुझे लगता था कि वह तो सैनिकों को होता है।
मुझे तो यह लगा ही नहीं कि यह कोई असली चीज़ है।
पोस्ट ट्रॉमैटिक स्ट्रेस डिसऑर्डर सबसे पहले उन लोगों के साथ
इस्तेमाल हुआ था जो युद्ध से वापस आए सैनिक थे।
और एक चीज़ जो हमने पिछले 30 सालों में मानसिक आघात के अध्ययन के दौरान जानी है,
वह है जब दो चीज़ें, आवाज़ और दृश्य, एक साथ घटित होती हैं, दिमाग़ उन्हें जोड़ता है।
डॉ. ब्रूस पैरी सीनियर फ़ैलो, चाइल्डट्रॉमा अकैडमी
वस्तुतः वह उनमें शारीरिक संबंध, एक स्मृति बनाता है।
पर दिमाग़ के निचले हिस्से को समय के बारे में नहीं पता।
तो जिन लोगों को छोटी उम्र में विकासात्मक आघात होता है,
उनके दिमाग़ के निचले हिस्सों में छोटी-छोटी बारूदी सुरंगें बिछी होती हैं।
कोई याद ताज़ा कराने वाले संकेत, उस घटना को याद दिलवाने वाली कोई भी चीज़,
उन्हें चिंतित और व्याकुल कर देगी
और उन्हें उसे भुलवा पाना बहुत मुश्किल होता है।
उनके उपचार की एक दुविधा यह है
कि आपको कोई सीधे-सरल इलाज के तरीके नहीं मिलेंगे।
चाहे वह पीटीएसडी हो, डिप्रेशन हो, दुष्चिंता विकार हो या स्किज़ोफ़्रेनिया हो,
इन सब में कभी तो दो कदम आगे, एक कदम पीछे,
या एक कदम आगे, दो कदम पीछे वाला हिसाब चलता है
जिसके कारण मदद करने वाले परिवार के सदस्यों या दोस्तों को बहुत मुश्किल होती है।
पिछले चार महीने मैंने तत्परता से मेहनत की है।
मैं द मैडोज़ से बाहर निकलने की तैयारी में हूँ।
और बाहर की दुनिया बहुत बड़ी है।
तो मैं अपने सहारे छोड़ रही हूँ पर मुझे पता है अब मैं अकेले संभाल लूँगी।
आप समझ रहे हैं?
हैलो, ऐलेक्स।
-हैलो। -अरे, तुम्हारी चोटियाँ तो देखो।
-मुझे तुम्हारी चोटियाँ बहुत पसंद आईं। -आपको अच्छी लगीं?
-हाँ। बहुत बढ़िया हैं। -धन्यवाद।
तो, क्या हो रहा है? क्या योजना है?
तुम्हें वहाँ से छुट्टी कब मिलेगी?
तो मेरा एक सप्ताह बचा है।
अच्छा। तो फिर अपना ध्यान कैसे रखोगी?
उसके लिए क्या योजना है?
मैं एक नई नौकरी करना चाहती हूँ।
कौन सी नौकरी?
यह वाक़ई अच्छा सवाल है।
यही तो मुझे समझना है।
उसी के लिए मुझे नौकरी ढूँढनी शुरू करनी होगी।
-मुझे करना है... -यही सबसे पहली चीज़ है।
हाँ।
मैं जानती हूँ।
तो, इस संस्थान से निकलने के बाद तुम कहाँ रहोगी?
तुम्हारे पास कुछ दिन हैं।
तुम यहाँ से निकलोगी और फिर तुम कहाँ जाओगी?
मुझे नहीं पता।
तुम्हें यह जानना होगा कि तुम अपना ध्यान कैसे रखोगी।
आपको नहीं लगता मैंने अपनी सारी ज़िंदगी अपना ध्यान रखा है? मैं यह जानती हूँ।
मुझे इस उपचार के बाद अब अपना ध्यान रखना सीखना है। मैं यह समझती हूँ।
मेरा डिप्रेशन शुरू होने से पहले, मेरे पास नौकरी थी।
मैं अपना ध्यान रखती रही हूँ।
मुझे अपना ध्यान रखना आता है।
अब मैं बस सब कुछ दोबारा शुरू कर रही हूँ।
मैं अतीत के बारे में बात नहीं कर रही।
-मैं अभी की बात कर रही हूँ। -मुझे यह पता है।
पर अगर मैंने यह तब कर लिया था तो अब भी कर सकती हूँ।
-इसमें मुझे थोड़ा समय लगेगा। -हाँ, मुझे इसका यक़ीन है।
-बस, इतना ही है। -मुझे इसका यक़ीन है।
-हाँ। -मुझे यक़ीन है तुम कर लोगी।
और मैं कर लूँगी।
मैं करूँगी।
ठीक है। अपना ध्यान रखना।
-आप भी। बाय। -बाय।
बहुत मुश्किल है क्योंकि कभी-कभी मुझे लगता है वह समझती ही नहीं हैं।
मैं बस चाहती हूँ कि वह मुझसे निराश ना हों।
चूँकि पीटीएसडी पूरी तरह ठीक नहीं हो सकता,
तो उन्हें ज़्यादा समझने की कोशिश करनी होगी कि मेरी असल में क्या हालत है।
मैं अब ऐलेक्स को 16 सालों से जानती हूँ।
वह इतनी दरियादिल है।
उसके पास एक बड़ा सा प्यार भरा दिल है, जीवन में आगे बढ़ना चाहती है।
मेरा लक्ष्य है कि उसे उस स्थिति तक ले आऊँ जहाँ वह अपने पैरों पर खड़ी हो सके।
पर मैंने ग़लतियाँ की हैं।
मुझे पता है कि मेरी आशा ग़लत थी।
मैंने उसकी मानसिक बीमारी पर बिल्कुल विचार ही नहीं किया।
ऐलेक्स के साथ मेरे सफ़र ने मुझे मानसिक स्वास्थ्य को
उससे बहुत अलग नज़र से देखना सिखाया जैसे मैं पहले उसे देखती थी।
"तुम्हें केवल चाहिए," विन्फ़्रे ने मोलिना से कहा, "एक इन्सान जो तुम में यक़ीन करे।"
यह पहली बार नहीं है कि मेरी और उनकी ऐसी बातचीत हुई है।
मुझे पता है कि वह प्यार से ही कह रही हैं।
हम दोनों सीख रहे हैं।
उनकी बात यह है कि वह कभी किसी ऐसे व्यक्ति से नहीं मिलीं
जिसे पीटीएसडी है और भयंकर दुःस्वप्न आते हैं।
यह कुछ ऐसा नहीं है जो चार महीने, छः महीने
या एक साल में ख़त्म हो जाएगा। यह सफ़र तो सारी उम्र चलेगा।
चिकित्सीय बदलाव थेरेपी के बारे में नहीं है।
यह कभी इस बारे में नहीं होता कि, "मैंने सही दवाई दे दी।"
या फिर, "मैंने सही निदान कर लिया।"
यह कभी इस बारे में नहीं होता।
यह सदा तुम्हारे संबंध पर निर्भर करता है।
कभी कोई ऐसा व्यक्ति, कोई टीचर,
कोई कोच, कोई परिवार का सदस्य था।
यह ये महसूस करने के बारे में है कि आप किसी का हिस्सा हो, किसी से आपका संबंध है।
आप यह नहीं रख सकते। यह मेरे हैं, डैडी।
मेरे सैनिक सबसे अच्छे वाले हैं। आप यह वाले ले लो।
तुम्हें ये वाले मिलेंगे। ये वाले तुम्हारे पास थे और मैं ये ले लूँगा।
मेरा बचपन हँसी-ख़ुशी बीता।
मैं तलाकशुदा लोगों का बच्चा था।
मेरे दो एकल परिवार थे।
ज़ैक।
पर छोटी उम्र से ही, मेरे जीवन में बहुत ख़ुशी रही है,
और जहाँ तक मेरे डैडी की बात है,
एक पिता के तौर पर, वह एक बहुत अच्छे दोस्त की तरह थे।
कृपया रॉबिन विलियम्स को हैलो कहें। रॉबिन।
यह मेरे बेटे की तस्वीर है। अगर हम...
-क्या नाम है इसका? -इसका नाम है ज़ैकरी।
ज़ैकरी, यह हैं श्री मक्फ़रसन।
-कितना बड़ा है यह? -यह चार साल का है।
ओह, अच्छा। तुम्हारे डैडी बहुत बढ़िया इन्सान हैं।
यह मेरे बेटे के लिए है। एक तस्वीर ले लेंगे?
वह ज़्यादातर समय बाहर रहते थे,
पर जब भी मुझे उनके साथ समय बिताने का मौका मिलता...
इनका नेता है कोबरा।
...हमारे सांझे शौक हमें क़रीब लाते जैसे: कम्प्यूटर गेम्स, वीडियो गेम्स,
काल्पनिक विज्ञान और खिलौनों वाले सैनिक जो वह इकट्ठे करते थे।
मैं बस... मुझे वह बहुत पसंद था।
मुझे लगता था कि मेरे पिता का वह शौक़ सबसे मस्त चीज़ है।
-हैलो। -इनको हस्पताल लेकर जाना होगा।
कोआला बिल को जल्दी से हस्पताल ले जाना होगा।
अरे, हाँ। कोआला बिल बहुत सतर्क रहता है।
उसे चोट लगी है।
मुझे बड़े होते समय कभी प्यार की कमी नहीं लगी।
पर मेरे पिता अपने जीवन के काफ़ी बड़े हिस्से में
मानसिक स्वास्थ्य की समस्याओं से जूझ रहे थे।
बहुत सारी चिंता, डिप्रेशन और बुरी लत।
यह पीढ़ियों से चला आ रहा है।
मुझे मेरी पूरी ज़िंदगी मानसिक स्वास्थ्य की समस्याओं का सामना करना पड़ा है।
मुझे ऑबसेसिव कम्पल्सिव डिसऑर्डर था,
रात को सोने जाने से पहले, मुझे कुछ विशेष कार्य करने ही होते थे।
कुछ चीज़ों के बारे में सोचते रहना।
बचपन में मैं बहुत ज़्यादा नहीं सोता था। मुझे नींद ना आने की समस्या थी।
मुझमें बहुत ऊर्जा है और मेरा दिमाग़ भागता रहता है और मुझे यह आनुवांशिक मिला है।
हे भगवान, कमाल है और मैं उसके लिए प्यारी चीज़ें करने की कोशिश करता हूँ।
कोशिश करता हूँ। मैंने कहा, "मैं उसे डिज़नीलैंड लेकर जाऊँगा।
उसमें मज़ा आएगा। एक तीन साल के बच्चे के लिए मिकी माउस, हाँ।
तीन साल के बच्चे के लिए मिकी माउस, यह तो कमाल हो जाएगा।"
तीन साल के बच्चे के लिए मिकी माउस एक छः फ़ीट का चूहा है।
मिकी कहेगा, "हैलो, छोटे दोस्त!"
सुप्रभात, ज़ैकरी।
क्या?
जब मैं किशोरावस्था में पहुँचा,
मैंने देखा शराब और ड्रग्स लेने से मेरा मन शांत होता था।
मेरे लिए यह बहुत स्वाभाविक सी चीज़ बन गई
कि अपने भागते मन को संभालने के लिए मैं शराब और ड्रग्स जैसी चीज़ों का
सहारा लेने लगूँ।
मुझे अपने में कुछ अंश नज़र आने लगे जो उनके जैसे थे।
मेरी चिंता, मेरे डिप्रेशन के दौर, ओसीडी,
उनकी तरह ड्रग्स लेना, शराब पीना।
जब मैं ख़ुद अपना इलाज नहीं कर रहा होता, तो मुझे चीज़ें ख़ुद पर हावी होती लगतीं।
आप इस सबमें शराब मिला दो
और अचानक आपकी सोच एक दिशा में चल पड़ती है।
ऐसा लगता है, "ओह, मैं पी रहा हूँ" और चीज़ें... अचानक दिमाग़ शांत हो जाता है।
मैं सोचता हूँ, आराम से करना है, धीरे करो। मेरा दिल कह रहा होता है, "बेवकूफ़।"
लोग आपको देख कर शायद सोचते हैं
तुम अपने शरीर में बाहरी पदार्थ डाल कर प्रयोग करते हो।
-दवाईयाँ, आपका मतलब है। -हाँ।
नहीं। मैं नहीं।
और यह मेरी पहचान का हिस्सा बन गया।
मुझे लगने लगा, "मैं यह कर सकता हूँ ताकि पूरा दिन काट सकूँ।"
और मेरे साथ अजीब चीज़ यह थी, मैं उत्तेजक ड्रग लेता था।
और शांत होने के लिए कोकेन और वैसी अन्य चीज़ें लेता था।
मैंने अपने डैडी से इस बारे में बात की। वह भी यही करते थे।
चलो अब कैमरामैन को सच में तंग करें। "नहीं।"
वह अपना ध्यान केंद्रित करने और शांत रहने के लिए उत्तेजक ड्रग लेते थे।
"क्या मेरी लिपस्टिक लगी हुई है?"
मुझे लगता है हम एक-दूसरे को वास्तव में
अधिक गहराई से और बेहतर तरीके से तब समझने लगे
जब उन्होंने पीना बंद करने का फ़ैसला किया,
जो उस समय के दौरान था जब मुझे पहली बार लगा मुझे कोई समस्या है।
तो हमने इस विषय पर बातचीत वगैरह शुरू की।
मैं चाहता था मैं उन्हें बेहतर जान सकूँ
क्योंकि मुझे वास्तव में नहीं पता था उनके ऊपर क्या कुछ गुज़रा है।
जब उन्हें बताया गया कि उन्हें पार्किन्सन्स है...
मैं उनके लिए चिंतित था।
पर मैं उलझन में भी था।
उन्हें लगता था कि जो चीज़ें उन्हें पसंद हैं जैसे कि मनोरंजन करना
और करतब दिखाना, उनकी यह क्षमता उनके हाथ से फिसल रही है।
मैंने अपने डैडी को बहुत हताश देखा।
उनकी दशा धीरे-धीरे बदतर हो रही थी।
उस समय तक मैंने पीना नहीं छोड़ा था।
मैं बहुत व्याकुल और उत्तेजित हो रहा था
क्योंकि मुझे समझ नहीं आ रहा था अपने पिता की कैसे मदद करूँ।
उनके जीवन के अंतिम चरण में मैं उनसे हर रोज़ नहीं तो
लगभग हर रोज़ तो बात करता ही था।
अभिनेता रॉबिन विलियम्स 63 वर्ष की आयु में मृत।
मौत का कारण आत्महत्या बताया गया है।
रॉबिन विलियम्स पूर्वी तट पर स्वर्ग सिधार गए हैं। वह 63 वर्ष के थे।
मैं रॉबिन विलियम्स के बारे में सोच रहा था।
यह बहुत ज़्यादा चौंकानेवाला और भयानक समाचार है।
रॉबिन विलियम्स 63 वर्ष की आयु में मृत
मुझे बहुत बड़ा झटका लगा।
उनकी मौत सारी दुनिया के लिए ख़बर बन गई।
मुझे सबके सामने अपना दुःख दिखाना पड़ रहा था।
रॉबिन विलियम्स
मुझे समझ नहीं आ रहा था अकेले में शोक कैसे करूँ।
मुझमें यह काबिलियत ही नहीं थी कि मैं कैसे अकेले रह कर भी
यह सब अनुभव करूँ।
पर गोली ने क्या किया?
उसका कवच छेद कर निकल गई और उसे चोट पहुँचाई।
-तो वह मरा नहीं? -नहीं, वह मरा नहीं।
पर इसीलिए टॉम कैट और आर्दवार्क एल उसे संभाल रहे हैं।
ऐसी चीज़ें थीं जो मैं उनको बताना चाहता था
और कुछ चीज़ों के बारे में मैं उनसे बात करना चाहता था,
और... मुझे मौक़ा मिला यह सब कुछ हद तक करने का,
पर उतना नहीं जितना मैं चाहता था।
और कुछ-कुछ उसके कारण मेरी ज़िंदगी मेरे हाथ से निकल गई।
मैं बहुत गुस्से में और उदास था
और कुछ भी महसूस नहीं करना चाहता था।
और...
और इसलिए...
उसने सब कुछ बरबाद कर दिया।
मैं बहुत ज़्यादा पी रहा था।
मेरे परिवार के साथ मेरे रिश्ते को तबाह कर रहा था।
मुझे साइकोसिस हो रहा था।
मुझे बहुत मुश्किल होती थी...
लोगों के साथ सामान्य मेलजोल करने में,
किसी के भी साथ साधारण बातचीत करने में
क्योंकि मैं अंदर से बहुत टूटा हुआ और अकेला महसूस करता था।
बहुत से लोगों के लिए जिन्हें अपने दुःख पर काबू पाना मुश्किल लग रहा है,
किसी भी नशे की लत साफ़ तौर पर बहुत बड़ी कमज़ोरी है।
नशे की लत इस समय अमरीका में बहुत बड़ा संकट बनी हुई है...
केन डकवर्थ - चीफ़ मेडिकल ऑफ़ीसर मानसिक बीमारी के लिए राष्ट्रीय गठबंधन
...पर अब हम इसे एक नैतिक दुर्बलता के बजाय
शारीरिक कमज़ोरी मानने लगे हैं।
तो अब हम इसे पदार्थ दुरुपयोग विकार नहीं कहते,
बल्कि पदार्थ सेवन विकार कहते हैं।
यह बहुत महत्वपूर्ण है।
आपको कोई शारीरिक कमज़ोरी है और आपका व्यवहार उसे प्रभावित करता है।
इस तरह से यह बिल्कुल मधुमेह या बाकी अन्य बीमारियों की तरह है
जिनके बारे में हम कोई नैतिक राय नहीं बनाते।
हर व्यक्ति भिन्न होता है।
एक चीज़ जो अब मैं समझने लगा हूँ,
वह यह कि हर व्यक्ति की रोग निवृत्ति की यात्रा अलग-अलग होती है।
मुझे मदद की ज़रूरत थी।
और मुझे बताया गया कि मुझे पोस्ट-ट्रॉमैटिक स्ट्रेस डिसऑर्डर है।
वह मेरे लिए एक चेतावनी थी।
मुझे अपनी ज़िंदगी को बदलने की ज़रूरत थी।
मुझे अपना इलाज ख़ुद करना बंद करके चीज़ों को
उस तरह अनुभव करने की ज़रूरत थी जैसे उन्हें अनुभव करके महसूस किया जाना चाहिए
चाहे वह कितना ही दर्दनाक क्यों ना हो।
मुझे कोई ऐसा तरीका ढूँढने की ज़रूरत थी जिससे मैं अपना अनुभव साझा करके
अपनी कमज़ोरी दिखा सकूँ और... और दूसरों की वापस मदद कर सकूँ।
उससे मैं मानसिक स्वास्थ्य के समर्थन के पथ पर चल पड़ा।
रॉबिन विलियम्स का सबसे बड़ा बेटा ज़ैक
इनसेपरेबल नामक एक दल का सदस्य है जो सस्ती, उच्च स्तर की मानसिक स्वास्थ्य सेवा
आसानी से उपलब्ध कराने का समर्थन करता है।
सभी अमरीकियों में डिप्रेशन बढ़ रहा है
स्वागत है, ज़ैक विलियम्स। हमारे साथ आने के लिए धन्यवाद
मुझे लगता है हमें अपना दृष्टिकोण बदल कर इसे एक कमज़ोरी के बजाय
एक ताक़त समझना शुरू करना होगा।
यह साफ़ हो गया है कि मुझे सेवा में अपना ध्यान लगाए...
रखना होगा ताकि मैं पूर्ण संतुष्टि की भावना महसूस करता रहूँ।
शायद इसलिए क्योंकि मैं टिक कर नहीं बैठ सकता।
मुझे पता था ज़ैक पिता बनने के लिए पूरी तरह तैयार था।
स्वयं को सुधारने की ज़ैक की प्रतिबद्धता देख कर मैं बहुत प्रभावित थी।
मुझे एक ऐसा साथी चाहिए था जो एक साथ आगे बढ़ना चाहे,
स्वयं को बेहतर बनाने के लिए अपनी इच्छा से ख़ुद को बदलना चाहे।
ओलिविया जून ज़ैक की पत्नी
और मुझे ज़ैक में वह सब मिला।
ओलिविया ने मुझे प्रोत्साहित किया और मेरे लिए खुल कर बात करना संभव बनाया।
मैं अब नशा ना करने के लिए प्रतिबद्ध हूँ।
और उन बुनियादी लक्षणों का उपचार मैंने जारी रखा है
जिनके कारण मुझे नशे की लत लगी थी।
और यह यात्रा चलती रहेगी।
आपको पीछे मुड़ कर देखने पर ही यह चीज़ें समझ आती हैं
और आप सोचते हो, "बाप रे, यह तो पीढ़ी दर पीढ़ी चला आ रहा है।"
मुझे एक पिता होना बहुत अच्छा लगता है।
यह मेरी ज़िंदगी में सबसे अच्छी चीज़ हुई है।
क्या मुझे लगता है कि पीढ़ियों से चलते आ रहे इस चक्र को तोड़ा जा सकता है?
हाँ, मुझे लगता है यह बहुत बड़ा मौक़ा है।
अपने बच्चे के सामने साफ़ आँखों के साथ और पूरे होशो-हवास में आना।
उसके लिए हमेशा मौजूद रहना।
कभी-कभी मेरा बेटा मेरी ओर देखता है, अपनी नज़रों से जैसे पूछता है
कि, "तो, क्या होने वाला है?"
अरे, ज़ैक, यह...
मुझे नहीं पता।
पर शायद यह कर सकते हैं
कि तुम मेरा हाथ थाम लो, कुछ चुटकुले सुनाओ और थोड़ा मज़ा करो।
अरे, मेट तक कैसे पहुँचोगे?
पैसे से।
हाँ। आ जाओ, दोस्त।
तुम्हें डर तो नहीं लग रहा ना?
ना। लानत है इस पर।
हर किसी को कोई ना कोई दर्द है।
तुम सोच सकते हो कि तुम दुनिया के सबसे सफ़ल, सबसे ख़ुश इन्सान हो।
इसका मतलब यह नहीं कि तुम्हारी ज़िंदगी बड़े आराम से चल रही है।
तो क्या ऐसा कोई क्षण था, कोई एक ख़ास क्षण था
या एक के बाद कुछ ऐसे अनुभव हुए या कोई घटनाएँ घटीं,
जिन्होंने तुम्हें सोचने पर मजबूर किया, "मुझे मदद की ज़रूरत है।
शायद मैं बहुत ज़्यादा पी रहा हूँ, मैं यह बहुत ज़्यादा कर रहा हूँ?"
क्या ऐसी कोई ख़ास घटना हुई थी?
नहीं। वह तो, केवल जब मेरे कुछ क़रीबी लोगों ने
कहना शुरू किया, "यह सामान्य व्यवहार नहीं है।
शायद तुम्हें इस पर ध्यान देना चाहिए"
या "शायद तुम्हें मदद लेनी चाहिए।"
अब एकदम से मेरी प्रतिक्रिया थी...
-जैसे, "मुझे मदद नहीं चाहिए।" -बिल्कुल नहीं।
और अब, पीछे मुड़ कर देखता हूँ, तो सब सही समय की बात है।
सत्ताइस-अठ्ठाइस वर्ष की आयु के क़रीब मैं बहुत अधिक व्यस्त हो गया था।
-हाँ। -थक कर चूर होने की हद तक।
मैं बहुत ज़्यादा यात्राएँ कर रहा था
क्योंकि परिवार के नज़रिए से देखो
तो शायद मैं ध्यान में आता था जब लगता, "हमें किसी को वहाँ भेजना होगा।
नेपाल।
हैरी, तुम जाओ।"
मैं हमेशा मान जाता था। हमेशा हाँ कहने को तैयार रहता था।
पर उस हाँ और हाँ और हाँ, हाँ, ज़रूर, हाँ से मैं थक कर चूर हो गया।
और ऐसा लगा जैसे किसी ने कोई ढक्कन हटा दिया हो।
वह सारी भावनाएँ जो मैं इतने वर्षों से दबाता आ रहा था,
वो अचानक सामने आ गईं।
और मैं कई डॉक्टरों से मिला, कई थेरेपिस्ट से मिला।
मैं कई वैकल्पिक थेरेपिस्ट से मिला। मैं हर तरह के लोगों से मिला।
पर फ़र्क पड़ना शुरू हुआ मेगन से मिलने और उसके साथ के बाद।
-सच में? -मुझे पता था कि अगर मैंने थेरेपी नहीं की
और ख़ुद को ठीक नहीं किया, तो मैं इस लड़की को खो दूँगा
जिसके साथ मैं अपनी बाकी ज़िंदगी बिताने का सोच सकता था।
हमारे रिश्ते की शुरुआत में ही काफ़ी कुछ नया सीखने को मिला।
ब्रिटिश शाही परिवार को, उस संस्था को पर्दे के पीछे देखकर
उसे बहुत बड़ा झटका लगा।
जब उसने कहा, "मुझे लगता है तुम्हें किसी को दिखाना चाहिए,"
वह उसने हमारी हुई एक बहस की प्रतिक्रिया में कहा था।
और उस बहस के दौरान,
ना जानते हुए, मैं वापस 12 वर्षीय हैरी बन गया था।
जैसे ही मैंने थेरेपी शुरू की, शायद मेरे दूसरे ही सेशन के दौरान,
थेरेपिस्ट मेरी ओर घूमी और बोली,
"यह सुन कर लग रहा है तुम वापस 12 वर्षीय हैरी बन रहे हो।"
मैंने शर्मिंदा सा महसूस किया और अपना बचाव करना चाहा।
जैसे मैंने कहा, "आपकी हिम्मत कैसे हुई? आप मुझे बच्चा कह रही हो?"
उसने कहा, "नहीं, मैं तुम्हें बच्चा नहीं कह रही।
मैं तुम्हारे साथ सहानुभूति और संवेदना दर्शा रही हूँ,
तुम्हारे साथ जो बचपन में हुआ, उसके लिए।
तुमने कभी उस पर विचार नहीं किया, तुम्हें कभी उसके बारे में बात नहीं करने दी गई,
और अब अचानक यह अलग-अलग तरीकों से उभर कर व्यक्त हो रहा है।"
यह मेरे लिए सीखने की यात्रा की शुरुआत थी।
मुझे एहसास हुआ कि मैं इस परिवार, इस संस्था के भीतर
जैसे एक बुलबुले में रह रहा था।
और मैं एक ख़ास तरह की विचारधारा या दृष्टिकोण में जैसे कैद था।
हमारे रिश्ते को सार्वजनिक करने के आठ दिन के अंदर ही,
जब उन्होंने कहा हैरी की गर्लफ़्रेंड तो सीधे कॉम्प्टन से आई है
सीधे कॉम्प्टन से आई है
और उसका विजातीय डीएनए शाही लहू को गाढ़ा कर देगा।
'मेगन की नसल हमारे शाही परिवार को दूषित कर देगी'
हमारा पीछा किया गया, तस्वीरें खींची गईं, हमें तंग किया गया।
कैमरों की क्लिक सुनकर और उनकी फ़्लैश देखकर मेरा ख़ून उबलने लगता है।
मुझे गुस्सा आ जाता है। मुझे याद दिलाता है जो मेरी माँ के साथ हुआ
और जो मेरे ऊपर गुज़री जब मैं बच्चा था।
बस, बहुत हो गया।
पर ये एक नए स्तर तक नीचे गिर गया,
ना केवल पारंपरिक मीडिया में बल्कि सोशल मीडिया प्लेटफ़ॉर्म पर भी।
मुझे मेगन मार्कल से नफ़रत है!
मैं बहुत बेबस महसूस करता था।
हैशमेगनमार्कलझूठ
मुझे लगा मेरा परिवार मदद करेगा।
पर हर बार पूछने, निवेदन करने, चेताने, या जो कुछ भी था,
उसके बाद या तो हमें पूरी चुप्पी मिली या पूरी तरह उपेक्षा की गई।
हमने चार साल तक सब ठीक करने की कोशिश की।
जो संभव था, हमने सब किया
ताकि हम वहाँ रहकर अपनी भूमिका निभाते रहें और वह काम करते रहें।
पर मेगन जूझ रही थी।
लोगों ने वह तस्वीर देखी है जहां हमने एक-दूसरे के हाथ कस कर पकड़े हुए थे
जब हम एक चैरिटी कार्यक्रम के लिए लंदन के रॉयल एल्बर्ट हॉल में पहुँचे थे।
उस समय उसे छः माह का गर्भ था।
लोगों को शायद यह नहीं पता कि उस शाम
मेगन ने मुझे उसके मन में आने वाले
आत्महत्या के विचारों के बारे में बताया था
और उन तरीकों के बारे में कि कैसे वह अपने जीवन का अंत करेगी।
उसकी बातों में सबसे डरावनी चीज़ थी, उसके विचारों की स्पष्टता।
उसका दिमाग़ खराब नहीं हुआ था।
वह पागल नहीं हुई थी।
वह गोलियाँ खाकर या शराब पीकर अपना इलाज ख़ुद नहीं कर रही थी।
वह पूरे होश में थी। वह मानसिक रूप से पूरी तरह स्वस्थ थी।
फिर भी रात के सन्नाटे में
इस तरह के ख़्यालों से वह जाग जाती थी।
जिस कारण ने उसे यह कदम उठाने से रोका,
वह था यह विचार कि यह मेरे साथ कितना ग़लत होगा।
मेरी माँ के साथ जो कुछ भी हुआ था
और फिर ऐसे हालात में डाला जाना जहाँ मैं अपने जीवन में एक और औरत को खो देता
जिसके अंदर एक बच्चा भी था, हमारा बच्चा।
मैं कुछ हद तक शर्मिंदा हूँ मैंने जिस तरह इस चीज़ का सामना किया।
और फिर हमारी जिस तरह की व्यवस्था थी,
हम लोगों की जो ज़िम्मेदारियाँ और कर्त्तव्य थे,
हमने जल्दी से एक-दूसरे को गले लगाया...
और फिर हमें तैयार होकर
पुलिस सुरक्षा के साथ गाड़ियों के एक दल में
एक चैरिटी कार्यक्रम के लिए लंदन के रॉयल एल्बर्ट हॉल में जाना था।
और फिर कैमरों की एक दीवार के सामने पहुँचकर नाटक करना था कि सब ठीक-ठाक है।
हमें यह कहने का अधिकार नहीं था, "पता है क्या?
आज रात हम नहीं जाएँगे।"
क्योंकि ज़रा सोचो, उससे क्या-क्या कहानियाँ गढ़ी जातीं।
जब एक-दूसरे का हाथ पकड़े मैं और मेरी पत्नी उन कुरसियों पर बैठे थे,
जैसे ही बत्तियाँ बंद हुईं, मेगन ने रोना शुरू कर दिया।
मुझे उसके लिए दुःख हो रहा था पर मुझे ख़ुद पर गुस्सा भी आ रहा था
कि हम इस तरह की स्थिति में फँस गए हैं।
मैं शर्मिंदा था हालात इस हद तक पहुँच गए और अपने परिवार से कहने में शर्म आ रही थी।
क्योंकि आपसे सच कहूँ तो,
जैसा कि मेरी उम्र के बहुत से लोग शायद समझ पाएँगे,
मुझे पता था कि मुझे अपने परिवार से वह नहीं मिलेगा जिसकी मुझे अपेक्षा है।
फिर मेरे एक बेटा हुआ,
और मैं चाहता था मैं अपना पूरा ध्यान उसे दूँ,
बजाय इसके कि जब भी मैं उसकी आँखों में देखूँ
मुझे सोचना पड़े कि क्या मेरी पत्नी का अंत भी मेरी माँ जैसा होगा
और मुझे उसे अकेले पालना पड़ेगा।
सब कुछ छोड़ कर आने का वह सबसे बड़ा कारण था।
महसूस करना कि तुम जैसे कैद में हो, किसी डर के कारण नियंत्रित किया जा रहा है,
मीडिया के द्वारा भी और हमारी व्यवस्था के द्वारा भी...
जिसके कारण तुम कभी इस तरह के सदमे के बारे में बात कर ही नहीं पाते थे।
पर अब निश्चित तौर पर कोई मुझ पर धौंस जमा कर मुझे चुप नहीं करा पाएगा।
हाई स्कूल के द्वितीय वर्ष में मैं ख़ुद को खोया हुआ सा महसूस करती थी।
मुझे कुछ महसूस होता था पर मुझे ठीक तरह नहीं पता वह क्या था
पर शायद मुझे पता हो वह क्या है,
पर, मतलब, यह सच में हो रहा है,
और मैं आसपास के लोगों से इसकी बात कैसे करूँ?
क्रिस्टल
वह समय जब मुझे लगा, "अच्छा, शायद मुझे डिप्रेशन है"
कॉलेज का प्रथम वर्ष था।
मैं डिवीज़न तीन टेनिस खेलने को लेकर उत्साहित थी,
पर शायद मैंने ग़लत समझ लिया था कि कॉलेज कैसा होगा।
पहली बार घर से दूर रहना बहुत बड़ा बदलाव था।
मैं कैंपस में इधर-उधर अपने-आपको बस घसीट रही थी।
कमरे से बाहर निकलने के लिए शक्ति जुटा पाना भी मुझे मुश्किल लगता था।
कॉलेज जाने से मेरा अपने डिप्रेशन को संभालने का तरीका बदल गया
क्योंकि तुम हमेशा लोगों के बीच होते हो,
तो सब चीज़ों का अलग-अलग समय बँध गया।
जैसे कि, यह ब्रेकडाउन करवाने का समय नहीं है।
तुम यह दोपहर बारह से एक बजे तक कर सकते हो, फिर क्लास में जाओ,
और फिर शाम को 8 बजे
तुम फिर ब्रेकडाउन होने दे सकते हो जब तुम्हारी रूममेट कमरे में नहीं है।
मेरा दिमाग़ सारा उलझा हुआ है और मैं कहीं ध्यान नहीं लगा पा रही।
मुझे याद ही नहीं आख़िरी बार मैंने कब दिल से ख़ुशी महसूस की थी।
मुझे इतनी तक़लीफ़ हो रही है और यह ख़त्म ही नहीं होती।
कभी-कभी मैं सोचती हूँ, क्या मैं अपनी समस्याओं को बढ़ा-चढ़ा रही हूँ?
क्या मुझमें बिल्कुल भी सहनशक्ति नहीं है? समझ नहीं आता।
मानसिक स्वास्थ्य की तीन-चौथाई समस्याएँ 25 वर्ष से कम आयु में होती हैं।
उस उम्र के दौरान, आप समझने की कोशिश कर रहे होते हैं कि आप कौन हैं।
उस पर एक और चुनौती का सामने आ खड़ा होना,
एक अवस्था जो आपको अपनी पहचान में समाहित करनी होगी,
मेरे विचार में लोगों के सामने सबसे बड़ी चुनौतियों में से एक होती है।
क्या मैं यह हूँ? क्या यह उसका हिस्सा है जो मैं हूँ?
क्या मैं इसके साथ रहना सीख सकती हूँ?
क्या यह फिर कभी वापस आएगा?"
और कॉलेज और यूनीवर्सिटी बहुत अलग-अलग तरह के होते हैं।
उनकी मानसिक स्वास्थ्य प्रणाली में कोई तालमेल नहीं होता।
कोई पेशेवर मदद पाना बहुत मुश्किल हो सकता है।
जब मुझे मदद की ज़रूरत थी, मैंने शैक्षिक आवास की दरख्वास्त दी।
मुझे बहुत निराशा होती थी क्योंकि ऐसा लगता था
जैसे मुझे किसी तरह साबित करना होगा कि मुझे डिप्रेशन है।
जो मुझे नहीं पता कि कैसे करूँ।
बहुत सारी मिड टर्म परीक्षाएँ थीं
और टेनिस का भी बहुत दबाव था।
तो अपनी टीम के साथ राष्ट्रीय मुकाबलों से वापस आने के बाद,
शायद मेरा ब्रेकडाउन हो गया।
तो मैं घर चली गई।
मेरे माता-पिता ताइवान से इस देश में आए थे।
हमारे पालन-पोषण के दौरान हमें सिखाया गया था
कि अगर तुम अपनी समस्याओं से ख़ुद निपटोगे तो ज़्यादा सशक्त बनोगे।
मेरे परिवार में मानसिक स्वास्थ्य पर कभी किसी ने बातचीत नहीं की।
एशियन-अमरीकी की पहली पीढ़ी होने के नाते
मुझे यह चर्चा शुरू करनी पड़ी।
और तब ऐसे नहीं हुआ कि "ओह," जैसे कि,
"तुम चीज़ों पर सवाल उठाने लगी हो और यह अच्छी बात है।"
या कि "मैंने ऐसा पहले महसूस किया है" या चलो, "इस बारे में बात करें।"
बल्कि मुझे घबराहट देखने को मिली।
मेरी सोच से कहीं ज़्यादा घबराहट।
मुझे लगा मैं इस स्थिति का सामना नहीं कर सकती,
यह स्वीकार करना कि मेरे बच्चे को डिप्रेशन है।
मुझे चिंता थी कि अगर एक बार मैंने स्वीकार कर लिया कि वह बीमार है...
फ़ियोना जुआन क्रिस्टल की माँ
...तो वह हमेशा के लिए बीमार हो जाएगी।
तभी मैंने उसे डॉक्टर के पास ले जाने में देर कर दी।
मुझे चिंता थी कि यह समस्या लंबे समय तक खिंच जाएगी।
उसकी बहन ने कहा कि उसे डॉक्टर को दिखाने की ज़रूरत है।
तब हमने आख़िरकार इस समस्या का सामना किया।
माँ और मेरी
एक ही तरह की बातचीत बार-बार हुई।
तो हमारे रिश्ते में सुधार होना मुश्किल है
जब तक हम यह चीज़ मान कर बैठे हैं कि मेरी माँ के लिए
रो-धो कर और अन्य ऐसे तरीकों से अपनी चिंता दिखाना सही है।
पर क्या तुमने उन्हें बताया है कि जब आप ऐसा करती हैं...
सेलिन जुआन क्रिस्टल की बहन
...तो मुझे लगता है कि अब मुझे आपका ध्यान रखना चाहिए,
पर मैं खुल कर बात करने की कोशिश कर रही हूँ ताकि आप समझो और मेरा ध्यान रखो?
-क्या तुमने यह बताया है उन्हें? -शायद, हाँ, मैंने बताया है। एक-दो बार।
-क्या कहा उन्होंने? -"हे भगवान, मुझे माफ़ कर दो"
और फिर बस... पता नहीं, यह बस, जैसे...
माँ और मैं इस बारे में बात करते हैं, मतलब, माँ तो उन्हें होना चाहिए ना, है ना?
उन्हें हमारा ध्यान रखना है,
तो उनके लिए कमज़ोरी दिखाना और फिर, उन्हें लगता है, "अरे, नहीं।
यह तो नींव ही कमज़ोर पड़ गई।"
और यह कि, "मेरे बच्चे मेरा सहारा
कैसे लेंगे अगर मैं उनके लिए मौजूद रह कर मज़बूती से खड़ी नहीं रहूँगी?"
किसी कारण से एशियाई सभ्यताओं में मजबूत होने का मतलब है अपनी भावनाएँ ना दिखाना।
ऐसा महसूस हो रहा था कि मैं अपनी माँ को किसी चीज़ में सहारा दे रही हूँ
जबकि मदद की ज़रूरत मुझे थी।
मुझे अभी भी सीखना है कि इसका सामना कैसे करूँ।
ख़ासकर जब मुझे समझ नहीं आता तुमसे कैसे बात करूँ।
या जब तुम इस बारे में बात नहीं करना चाहतीं।
या जब तुम कहती हो तुम ठीक हो पर मुझे लगता है तुम ठीक नहीं हो।
आमतौर पर हम एक दूसरे को गले लगाकर रो लेते हैं। और फिर बस...
ठीक है। पर समस्या तो वहीं की वहीं है।
पर, मुझे लगता है...
हर बार जब आप इससे बात करती हैं, आप समस्या का समाधान करना चाहती हैं।
आप सुनिश्चित करना चाहती हैं कि यह ख़ुश रहे।
पर बात यह नहीं है।
मे-मे, जब यह हमसे बात करना चाहती है, तो यह बस अपना गुबार निकालना चाहती है।
केवल अपने जज़्बात निकालना चाहती है, हमें दिखाना चाहती है।
आप समझ रही हैं, तो फिर हमें बस सुनना है और कहना है, "हाँ।
अच्छा। हम तुम्हारे लिए हैं यहाँ। तुम्हें क्या चाहिए?"
-आप कर कुछ नहीं सकतीं। -हाँ।
सिवाय उसके।
आपका केवल यही काम है।
-ठीक है। -मेरे साथ रहिए। आप मेरी थेरेपिस्ट नहीं हो।
मैं आपके साथ किसी चीज़ का हल नहीं ढूँढ रही, आप मेरा मतलब समझ रही हैं?
तुम मुझे याद दिला रही हो कि मैंने भी ऐसे संघर्ष झेले हैं।
क्या लगता है, क्या हम एक जैसे हैं?
पता नहीं।
आपने मुझे कभी अपनी कहानी नहीं सुनाई।
पर शायद हाँ। कभी-कभी हम एक जैसी चीज़ें करते हैं।
मेरे आसपास के लोग कहते थे मैं बहुत ज़्यादा सोचती हूँ।
"तुम बहुत ज़्यादा सोचती हो।"
"तुम्हारे पास सब कुछ है। तुम्हें क्यों लगता... "
पर फिर भी तुम्हें अंदर से खालीपन लगता है।
वह...
मेरी ज़िंदगी में बहुत तनाव था, ख़ासकर प्रवासी होने के नाते।
मैं अपनी कार में बैठ कर रोती रहती थी।
ऐसा नहीं कि मैं किसी चीज़ के लिए उदास होती थी। बस बेबस सा महसूस करती थी।
पर मैंने अपने बच्चों को कभी नहीं बताया।
मुझे लगता है यह उसके साथ बहुत ग़लत हुआ है।
मैं हूँ जो उनको यहाँ लेकर आई थी।
मुझे उनके लिए सब कुछ तैयार करके रखना चाहिए था।
मुझे उसे एक अच्छी ज़िंदगी देनी चाहिए थी।
माफ़ करना, मुझे पता नहीं वह कैसे कहूँ।
ज़रा मुझे... एक मिनट रुकना।
मुझे महसूस होता है मैं ऐसी माँ नहीं जो मदद कर पाए।
मैं मदद करना चाहती हूँ पर नहीं कर पाती।
मैं सच में उसकी मदद नहीं कर सकती।
मुझे बहुत दोषी सा महसूस होता है।
मैं नहीं चाहती तुम्हें ऐसा लगे... कि मुझे तुम्हारी परवाह नहीं है।
पर तुम्हारे ऊपर जो गुज़र रही थी, मैंने उस पर पूरी तरह ध्यान नहीं दिया।
हो सकता है, हर बातचीत के बाद हमारा रिश्ता नहीं सुधरता।
आप मेरा मतलब समझ रही हैं? कम से कम वह,
हम लोग हमेशा कोशिश करते हैं और क्योंकि हम कोशिश करते हैं...
हम नई चीज़ें सीखते हैं।
आप मेरा मतलब समझ रही हैं?
मुझे एहसास है कि वह मुझसे कहीं ज़्यादा मज़बूत है।
क्रिस्टल ने मुझे भी थेरेपी के लिए जाने के लिए प्रोत्साहित किया।
जब से मैं घर आई हूँ, हमने बहुत बार बातचीत की है।
इसे समझने की कोशिश में हम वाक़ई एक-दूसरे के और क़रीब आ गए हैं।
मेरे पास दोस्त हैं, मेरी थेरेपिस्ट है, मेरे पास मेरा कुत्ता है।
डिप्रेशन के बारे में बात करने से उसे संभालना ज़्यादा आसान हो जाता है।
मैंने यह सेमेस्टर छुट्टी ली है।
और मैं अपनी थेरेपी में और चीज़ों पर भी काम कर रही हूँ।
किसी भी चीज़ को समझने का कोई सही तरीका नहीं होता।
वह बस तुम्हारी कहानी का हिस्सा बन जाता है।
शाबाश। मारो। बिल्कुल ऐसे। चलो।
जिन्नी
बिल्कुल सही। शाबाश। करो।
मैं दस साल से ओलम्पिक में पहुँचने के लिए मेहनत कर रही हूँ।
मारो।
हर कोई मुझसे स्वर्ण जीतने की आशा कर रहा है।
चलो। दूरी कम करो। ऐसे। समय हो गया।
अच्छा काम किया।
पर मैं अपने ओसीडी से जूझ रही हूँ।
शुरुआत में मैं मदद नहीं चाहती थी क्योंकि मुझे नहीं लगा मुझे मदद चाहिए।
फिर मेरा एक बहुत बुरा मानसिक ब्रेकडाउन हुआ
और मुझे समझ में आया कि मुझे तो अधिक पेशेवर मदद चाहिए।
मैं बस एक बहुत बुरे चक्र में फँसी...
अपना चेहरा साफ़ करो, हाथ धोओ, कचरा बाहर निकालो,
यह, वह, बिना रुके करते जाओ।
ख़ुद को साफ़ करने का एहसास बदल ही नहीं रहा था।
मैं रुक नहीं पाती थी तो फिर इतनी हताश हो जाती थी
और सिंक पर या पास की दीवार पर घूँसा मारती थी।
बार-बार इधर-उधर चक्कर काटना। मेरी माँस-पेशियाँ तन जाती थीं।
और मैं... तेज़-तेज़ साँस ले रही होती थी।
तीन दिन तक, मैं दो घंटे से ज़्यादा नहीं सोई।
तुम्हें मतिभ्रम होने लगता है, कुछ सोच नहीं पाते।
मुझे ऐसे विचार आने लगे, "यार, ऐसे जीने से तो ना जीना अच्छा होगा।
और किस तरह ऐसे नहीं जिऊँ? तो फिर मत जिओ।"
उस रात को मैं ज़मीन पर जैसे, गिर सी गई। फिर मैंने अपना फ़ोन उठाया
और अपने कोच को फ़ोन किया।
मैंने दरवाज़ा खोला
तो चारों तरफ़ सफ़ाई करने का सामान बिखरा हुआ था।
वह अपने कमरे में बैठी काँप रही थी और ज़मीन पर गिरी हुई थी।
के कोरोमा यूएसए बॉक्सिंग सहायक कोच
मुझे लगा, "अरे, यह क्या हुआ?"
मैंने कहा, "बस, जिन, खेलना बंद करो।"
उसने कहा, "नहीं। यह गंभीर समस्या है।
नहीं। मैं यह अब और नहीं कर सकती। मैं यह अब करना नहीं चाहती।
आप मेरा मतलब समझ रहे हैं? "शायद यह मेरा अंत है।"
मैंने कहा, "जिन्नी, ऐसा लग रहा है तुम ख़ुद को मारने की बात कर रही हो।"
मुझे उसे थामना पड़ा।
मैंने कहा, "जिन्नी, इधर आओ, यार।
हम यह नहीं करेंगे, यार। मैं तुम्हें ख़ुद को मारते हुए नहीं देख सकता।"
और मैंने उसे कहा, "हम नहीं मरेंगे।
क्योंकि अगर तुमने ख़ुद को कुछ करने की कोशिश की, तो मैं तुम्हें रोकूँगा।"
तुम्हें कैसे पता था उस सब से कैसे निपटना है? क्या तुम बस...
तुम बस सहज स्वभाव से जो सूझा, वह करते रहे या तुम...
यह मुझे रुलाने की कोशिश कर रही है, रस।
यह मुझे रुलाने की कोशिश कर रही है। मैं नहीं रोऊँगा।
उस रात ने मेरे दिल को छू लिया था
क्योंकि उस समय, अफ़सोस से कहना पड़ रहा है, मुझे मौत का ख़्याल आया।
मेरे आसपास बहुत लोगों ने आत्महत्या की है...
-यह सब मेरी बात के कारण? -...या वैसा कुछ किया है। हाँ।
मुझे याद है, क्योंकि मैंने कहा, "मैं अब ऐसे और नहीं जीना चाहती।"
हाँ। और मुझे लगा, "नहीं।"
मैं जब ऐसे शब्द सुनता हूँ, मुझे लगता है, "यार।" मेरे कुछ दोस्त ऐसे मरे हैं।
मेरे कुछ दोस्तों ने आत्महत्या की है।
मेरी जान-पहचान के लोगों के दोस्तों ने आत्महत्या की है।
और मुझे बस लगा, "अरे, नहीं। यह तो कोई गंभीर मसला है।"
और लगा, मैं किसी को बुला नहीं सकता। मुझे वहाँ जाना होगा।
तो पहली चीज़ यही थी कि बस वहाँ पहुँचूँ
और तुम्हें बता दूँ कि मैं तुम्हारे साथ हूँ,
"अगर कष्ट होगा तो हम इकट्ठे सहेंगे।"
उसी समय मैं समझ गया कि यार, बॉक्सिंग गई भाड़ में।
तुम्हारी ज़िंदगी पहले है।
मुझे विश्व चैम्पियनशिप्स की कोई परवाह नहीं।
किसी चीज़ की, स्वर्ण पदकों की कोई परवाह नहीं।
तुम्हें जल्द से जल्द घर लेकर जाएँ। और तुम्हारी थेरेपी शुरू करवाएँ।
और मुझे बहुत अच्छा लगा तुम मेरे पास आईं,
तुमने मेरी ओर हाथ बढ़ाया और कहा, "कोच के, मुझे इस समय आपकी बहुत ज़रूरत है।"
-अरे, यार। -ओह, हाँ।
-चलो। शुरू करो। -काम का समय है।
कुछ मानसिक स्वास्थ्य की बीमारियाँ अल्पकालिक होती हैं।
कुछ आती-जाती रहती हैं।
कुछ के लक्षणों का उपचार किया जा सकता है पर वे पूरी तरह ठीक नहीं होतीं।
मानसिक स्वास्थ्य की बीमारियों के साथ एक बड़ा प्रश्न यह है
कि "उसके साथ आप कितनी अच्छी तरह जी सकते हैं?"
कुछ लोग उसके साथ फलते-फूलते हैं।
कुछ लोग उसके कारण फलते-फूलते हैं।
यह व्यक्ति-व्यक्ति पर निर्भर करता है।
हर व्यक्ति भिन्न होता है।
बहुत से लोग तक़लीफ़ में हैं।
सबसे अच्छे परिणाम मिलते हैं जब आप मेडिकल विज्ञान के बेहतरीन हिस्से को
स्वास्थ्य लाभ की एक रूपरेखा से मिला दो।
एक वास्तविक ज़िंदगी बनाने, ठीक होने की यात्रा से।
हैलो! कैसी हो?
अच्छी हूँ।
-अच्छा। तो... -इसे यहीं रख दो।
यह लो। चलाओ अपना जादू।
तुम इसे यहीं क्यों नहीं रख सकतीं?
हे भगवान, मैंने यह जगह तुम्हारे आने से पहले अभी साफ़ की है।
-सच में अभी साफ़ की है। -ठीक है।
मुझे पता है। मुझे बस इससे बेहतर महसूस होता है।
जिन्नी के साथ मैं दोस्ती तभी रख सकती हूँ
अगर मैं जो जब सोचती हूँ, वह उसे बता सकूँ।
हमारी दोस्ती ऐसी ही है।
मैं और किसी से ऐसे बात नहीं कर सकती जैसे मैं जिन्नी से बात करती हूँ।
मिकेला मायर - जिन्नी की सबसे अच्छी दोस्त 2016 यूएसए टीम ओलम्पिक बॉक्सर
पर यही चीज़ हमारी दोस्ती को कायम रहने देती है।
क्योंकि अगर मैं सब कुछ अपने अंदर रखती और बस तरीके से ढूँढती रहती
और मुझे लगता मैं यह उसे कह नहीं सकती,
तो मुझे लगता, "मैं यह नहीं कर सकती।"
तो तुम्हें कार्ट की चिंता है
पर उन कीटनाशकों की नहीं जो इस खीरे के ऊपर हैं?
नहीं, मुझे इसे धोना तो है ही।
पर मुझे साबुन की चिंता नहीं करनी पड़ेगी क्योंकि यह प्लास्टिक के लिफाफे में था।
मैं उसकी सबसे अच्छी दोस्त हूँ। मैं यह बरदाश्त कर सकती हूँ।
हम लड़ सकते हैं, चिल्ला सकते हैं और हमारे बीच सब ठीक रहेगा।
हमारा रिश्ता ऐसा ही है।
हम रूह के रिश्ते वाले दोस्त हैं और हम हल ढूँढ लेंगे।
तुम कुछ पके हुए एवोकाडो लाई हो? उफ़।
नहीं, यह... यही सबसे पका हुआ मिला मुझे।
तुम्हें थोड़े और एवोकाडो नहीं मिले थे?
-क्या मतलब है आपका? -इसका क्या मतलब है?
इसका क्या मतलब है?
इससे पहले...
ओफ़्फ़। माफ़ करना।
हे भगवान।
तो मुझे यह खरीदने पड़ेंगे पर मैं इन्हें खाऊँगी नहीं।
तुमने उन्हें फेंक दिया हालाँकि उनका छिलका नहीं खाया जाता?
उसकी चिंता मत करो।
एवोकाडो के छिलके नहीं खाए जाते, जिन्नी।
मुझे पता है नहीं खाते। बस चुप।
-बारीक कटा चाहिए? -मतलब, कोई तरीका होता है।
ओलम्पिक के बाद, चीज़ें बदल जाएँगी।
इसे वह स्थिरता नहीं मिलेगी जो ओलम्पिक में जाने के कारण इसे मिली है।
मुझे इसकी चिंता तो होती है।
अब एक चीज़ जो फिर से एक तरह से बिगड़ गई है,
वह है, देखा है ना, कैसे मैं टिशू निकालती हूँ या दस्ताने निकालती हूँ?
वह बहुत बिगड़ गया है।
उसे अपना किराया देना पड़ेगा, खाने के पैसे खर्चने होंगे,
अपने स्वास्थ्य बीमा के पैसे ख़ुद देने होंगे।
वह स्टोर में हर सप्ताह चीज़ों के लिए 300 डॉलर खर्च रही थी।
यह 1200 डॉलर महीना हो जाता है।
तुम्हारे सारे बिल बहुत बढ़ जाएँगे।
नहीं, जानती हूँ। मैंने इस पर सोचा है। याद दिलाने के लिए धन्यवाद।
और तुम मेरे साथ यहाँ नहीं रह सकतीं।
-ठीक है। -तुम्हें पता है रह सकती हो।
हाँ।
उसका ब्रेकडाउन, वह एक अच्छा पल था
क्योंकि हर किसी को उस एक पल की ज़रूरत होती है
जहाँ वे कहें, "अच्छा, मैं यह अकेले नहीं कर सकता। मुझे मदद चाहिए।"
मुझे पता है रातों-रात उसका ओसीडी ठीक नहीं हो सकता,
पर इसे वापस उस स्तर तक लाएँ जहाँ इसे संभाला जा सके।
जिन्नी का पारिवारिक घर
यह 12 वर्ष की उम्र से इससे संघर्ष कर रही है। शायद उस से भी पहले से।
जब यह आठ-नौ साल की थी।
बॉब फ़ूक्स जिन्नी के पिता
तब 30 मिनट तक नहाते रहना।
जब तुम्हें एक आठ साल के बच्चे को कहना पड़े,
"अब नहाना बस करो। सोने जाओ।"
और वह वो नहीं कर पाती थी।
और मैं शायद बहुत बुरा पिता था,
मैं जाकर नलका बंद कर देता था ताकि वह बाहर आ जाए।
-और ज़ाहिर है वह ठीक नहीं रहता था। -हाँ, उससे बात नहीं बनती थी पर...
उससे और समस्याएँ पैदा हो रही थीं।
तुम तो यही चाहते हो ना कि तुम्हारे बच्चों की ज़िंदगी एकदम बढ़िया रहे, है ना?
तो यह बढ़िया नहीं है।
आसपास भी नहीं है।
तो यह जिन्नी का बाथरूम है।
पैग फ़ूक्स जिन्नी की माँ
यह शावर कर्टेन, वह सप्ताह में कम से कम एक बार ज़रूर उतारती है।
सारे हुक निकालती है
और चाहती है मैं उन्हें डिशवॉशर में धोऊँ।
और यह रहा वॉलमार्ट से खरीदी हुई चीज़ों से भरा हुआ कचरे का डिब्बा।
यह रहा एक और बड़ा वाला।
दो और डिब्बे सामान से भरे हुए हैं।
मुझे लगता है जितना यह बॉक्सिंग में बेहतर होती है
और जितना इसके ऊपर और तनाव डलता है,
कि पहले नंबर पर रहना है और बाकी चीज़ें, उससे हालत पक्का बिगड़ती है।
मेरे दाँत ब्रश करने में 30 मिनट लग सकते हैं
या उससे ज़्यादा, यह निर्भर करता है उस दिन मुझे कैसा महसूस हो रहा है
या मेरा तनाव का स्तर कैसा है।
किसी पैकेज में से चीज़ें निकालते समय
यदि वह ठीक महसूस नहीं होता, तो इसका मतलब वह संदूषित है।
बाकी मानसिक स्वास्थ्य की समस्याओं की तरह
कई कारकों के मेल के कारण
ऑबसेसिव कम्पल्सिव डिसऑर्डर उभरता है,
जिसमें जैविक, पर्यावरण संबंधी और मनोवैज्ञानिक कारक शामिल हैं।
कुछ लोग जिन्हें ओसीडी होता है...
डॉ. एंजला स्मिथ जिन्नी की थेरेपिस्ट
...वे बस "एकदम सही" का एहसास चाहते हैं।
जिन्नी ख़ास तरीके से कुछ करेगी ताकि उसे वह एहसास हो जो उसे पसंद है।
कभी-कभी उसे वह एहसास मिलता है जो वह चाहती है
तो फिर यह और प्रबल हो जाता है और ऐसे यह चक्र चलता रहता है।
उफ़।
तो यह दोनों टूथब्रश मुझे संदूषित लग रहे हैं
और मेरे पास अब यही बचे हैं।
तो अब मैं क्या करूँगी,
क्योंकि आज दिन भर मुझे और कोई काम नहीं है,
तो मैं दुकान पर जाकर और टूथब्रश ख़रीद कर लाऊँगी।
हम इस चक्र को तोड़ने की कोशिश कर रहे हैं।
तो हम बाहर चल कर तुम्हारे हाथ गंदे करें?
-अच्छा। -ठीक है।
ओह, तुम कितनी अच्छी दिख रही हो।
तो, तुम्हारे हाथ गंदे करने के लिए क्या करें?
हम कचरे से शुरुआत कर सकते हैं।
सबसे अधिक असरदार व्यवहारवादी उपचार
होता है प्रतिक्रिया के प्रतिकार के साथ संपर्क में लाना
जिसमें तुम उन चीज़ों से बचने के बजाय उनके पास जाते हो
जिन चीज़ों से असहज महसूस करते हो।
-अच्छा। -तुम्हारा क्या लक्ष्य है यहाँ?
जितना संभव हो उन्हें उतना गंदा करना।
हम यह क्यों कर रहे हैं?
ताकि गंदा होने पर भी मैं सहज महसूस करूँ
और यह ना हो...
कि मुझे उसे तुरंत धो देने की तीव्र इच्छा हो।
-यह गंदा महसूस हो रहा है? -हाँ।
ठीक है।
-इनके साथ अब हम क्या करें? -अच्छा।
-ठीक है। -हाँ।
तो हम इन्हें ऐसा करना चाहते हैं जहाँ इन्हें आसानी से ना धोया जा सके।
हाँ। तुम चाहती हो मैं इसे अपने चेहरे पर लगाऊँ?
-मैं... -पता है तुम चाहती हो मैं चेहरे पर लगाऊँ।
संपर्क में लाने की थेरेपी इतनी मुश्किल है।
यह मेरे लिए अपने ट्रेनिंग पार्टनर के साथ
आठ दौर लगाने से भी दस गुना ज़्यादा मुश्किल है।
ठीक है, मैं यह करूँगी।
ठीक है।
-मैं थोड़ा सा... -हाँ।
मैं इसके लिए प्रतिबद्ध रहूँगी।
संपर्क थेरेपी का एक बहुत ज़रूरी घटक सहयोग है।
-अच्छा। -उपचार के लक्ष्य
मरीज़ ख़ुद तय करता है।
क्लीनीशियन उनके अनुसार चलते हैं।
-तो इससे पीछा छुड़ाना आसान नहीं है। -हाँ।
मेरे मरीज़ बहुत मुश्किल चीज़ें कर रहे हैं
जो बहुत ज़्यादा भावनात्मक तनाव पैदा करते हैं।
-और क्या छू सकती हो तुम? -शायद कचरे को छू पाऊँ।
-इसे उठा लो ज़रा। -ठीक है।
-यह चीज़। -ठीक है।
-इन्होंने डोनट खाए हैं। -हाँ।
मैं चाहती हूँ वे सीखें कि इस भावनात्मक तनाव से उन्हें कोई नुकसान नहीं होगा।
शाबाश, जिन्नी। साँस लो।
इस तरीके से ठीक ना महसूस होना ठीक है।
ठीक है।
उसके आसपास एक अच्छा सपोर्ट ग्रुप है।
हाँ, यह उस सपोर्ट ग्रुप के बिना तो कुछ कर ही नहीं पाती।
तुम्हारे पास अच्छे दोस्त हैं क्योंकि तुम एक अच्छी दोस्त हो।
मैंने इतनी निष्ठावान दोस्त कभी नहीं देखी। तुम अपनी दोस्तों के साथ इतनी निष्ठावान हो।
-धन्यवाद, मॉम। -पर फिर,
तुमने इतनी इमानदारी भी तो दिखाई।
-वह तो है। -यही मैंने रस से कहा।
उसने बस आकर कहा, "अच्छा, तो बात यह है।
तुम्हें शायद अजीब लगेगा। मुझे ओसीडी है। यही हूँ मैं।"
और उन्होंने कहा, "ठीक है।"
मिकेला को सबसे लंबे समय तक इसके साथ निभाना नहीं आया।
-वह ऐसे करती... -कौन?
मेरी चिंता बढ़ा देती थी... मिकेला।
वह कहती थी, "रुको। तुम्हें रुकना होगा।"
मैं कहती थी, "मिकेला, तुम इस तरह मदद नहीं कर रही हो।"
वह कहती थी, "क्या?" उसे समझ नहीं आता था कैसे मदद करे।
वह अभी भी सीख रही है।
-वह वाक़ई अभी भी सीख रही है। -यह मुझे भी नहीं पता था।
जैसे, तुमने मेरी मदद की है क्योंकि मैं कहती थी "जिन्नी..."
अगर वह कुछ कर रही होती थी और मैं कहती, "जिन्नी, बस करो।"
वह कहती थी, "माँ, इससे बात बिगड़ जाती है। मुझे फिर से सब करना पड़ेगा।"
तो मैंने उसे उसके हाल पर छोड़ना सीख लिया है।
-मुझे उसे अकेला छोड़ना पड़ता है। -यह मुश्किल है।
हालाँकि उससे मुझे खीझ चढ़ती है क्योंकि यह इतना साबुन और पानी इस्तेमाल करती है।
मुझे पीछे हटना पड़ता है।
क्योंकि अगर मैं कुछ कहूँगी तो उससे बात बढ़ेगी ही।
और अगर इसकी हरकतें बढ़ गईं तो वह मेरी खीझ बढ़ाएगी, तो...
हाँ, हम लोग बस... हाँ।
ना केवल उससे जूझ रहे व्यक्ति को सिखाना है
बल्कि उनके आसपास के लोगों को भी मदद करने के तरीके सिखाने होंगे।
पर मैं आप लोगों से प्यार करती हूँ।
मैं इस सब के लिए कसूरवार महसूस करती हूँ।
देखो, मैं नहीं चाहती यह ख़ुद को कसूरवार समझे। इससे मुझे तक़लीफ़ होती है।
पता है आप नहीं चाहतीं पर मुझे होता है।
-मैं बस... -किस चीज़ के लिए कसूरवार?
आप लोगों को यह सब सहन करवाने के लिए।
अपनी चिंता के कारण आपको चिंता देने के लिए, इस सब के लिए।
हम दुनिया के सबसे ख़ुशकिस्मत लोग हैं।
सिवाय किसी के नहीं।
क्या इसे पालना आसान था? नहीं।
-दुनिया के सबसे ख़ुशकिस्मत लोग। -क्या इसे पालना मुश्किल था? हाँ।
धन्यवाद, पापा।
इसकी ज़िंदगी, ओसीडी के कारण,
दस गुना ज़्यादा मुश्किल है।
पर उसका एक लक्ष्य है।
और वह स्वर्ण पदक जीतेगी।
शाबाश। बाएँ हाथ से अच्छा मारा।
अपने संघर्षों के कारण कभी भी शर्मिंदा होने की ज़रूरत नहीं।
क्योंकि हम सब किसी ना किसी चीज़ से संघर्ष कर रहे हैं।
कोई भी दोषहीन नहीं है, सिवाय मेरे।
मैं मज़ाक कर रही हूँ।
उप-शीर्षक अनुवादक: मृणाल अग्रवाल